THANI สินเชื่อสิบล้อดี ราคาหุ้นไม่แพง
THANI ประกอบธุรกิจให้บริการเช่าซื้อทรัพย์สินและบริการเช่าทรัพย์สินแบบลีสซิ่ง โดยเน้นลูกค้ากลุ่มหลักคือรถบรรทุกทั้งรถใหม่และรถใช้แล้ว
THANI ประกอบธุรกิจให้บริการเช่าซื้อทรัพย์สินและบริการเช่าทรัพย์สินแบบลีสซิ่ง โดยเน้นลูกค้ากลุ่มหลักคือรถบรรทุกทั้งรถใหม่และรถใช้แล้ว
2 ม.ค. 2566

คุณค่าบริษัท
บริษัท ราชธานีลิสซิ่ง จำกัด (มหาชน) หรือ THANI ประกอบธุรกิจให้บริการเช่าซื้อทรัพย์สินและบริการเช่าทรัพย์สินแบบลีสซิ่ง โดยเน้นลูกค้ากลุ่มหลักคือรถบรรทุกทั้งรถใหม่และรถใช้แล้ว โครงสร้างสินเชื่อแบ่งตามประเภท สิ้นไตรมาส 3/2565 1.สินเชื่อเช่าซื้อรถบรรทุกใหม่ 48% 2.สินเชื่อเช่าซื้อรถยนต์หรู 24% 3.สินเชื่อรถบรรทุกเก่า 21% 4.สินเชื่อเช่าซื้อรถบิ๊กไบค์ 2% 5.สินเชื่ออื่น ๆ 5%
THANI รายงานผลการดำเนินงานไตรมาส 3/2565 มีกำไรสุทธิ 452.54 ล้านบาท เพิ่มขึ้น 12.87% จากไตรมาส 3/2564 ที่ 400.95 ล้านบาท แต่ลดลง 8.08% จากไตรมาส 2/2565 ที่มีกำไร 492.34 ล้านบาท กำไรที่ลดลงจากไตรมาสก่อนหน้า เนื่องจากตั้งสำรองค่าผลขาดทุนด้านเครดิตที่คาดว่าจะเกิดขึ้น (ECL) เพิ่มขึ้นสูงถึง 71% จากไตรมาส 2/2565 ขณะที่รายได้จากดอกเบี้ยจากสินเชื่อเช่าซื้อยังขยายตัวได้ราว 3%
รายได้รวมไตรมาส 3/2565 อยู่ที่ 1,129.95 ล้านบาท เพิ่มขึ้น 2.71% จากไตรมาส 3/2564 ที่ 1,100.14 ล้านบาท และเพิ่มขึ้น 2.76% จากไตรมาส 2/2565 ที่ 1,099.65 ล้านบาท เนื่องจากพอร์ตสินเชื่อรวมขยายตัว 1.6% จากไตรมาส 2/2565 และเติบโต 8.1% จากไตรมาส 3/2564 จากกิจกรรมทางเศรษฐกิจที่ฟื้นตัวมากขึ้น รายได้ดอกเบี้ยจากสัญญาเช่าซื้อ ไตรมาส 3/2565 อยู่ที่ 885.11 ล้านบาท ลดลง 2.87% จากไตรมาส 3/2564 ที่ 911.31 ล้านบาท แต่เพิ่มขึ้น 3.21% จากไตรมาส 2/2565 ที่ 857.57 ล้านบาท จากอัตราผลตอบแทนจากสินเชื่อ (Yield) ที่ขยับสูงขึ้นในไตรมาส 3/2565 ที่ 6.78% จากไตรมาส 2/2565 ที่ระดับ 6.73% เนื่องจากการปรับขึ้นอัตราดอกเบี้ยที่คิดกับลูกค้าตามแนวโน้มอัตราดอกเบี้ยขาขึ้น ส่วนต่างรายได้ดอกเบี้ยสุทธิ (NIM) ไตรมาส 3/2565 อยู่ที่ 5.05% สูงขึ้นจากไตรมาส 2/2565 ที่ 5.01% จากการควบคุมต้นทุนของเงินทุนอย่างมีประสิทธิภาพ
ค่าใช้จ่ายในการดำเนินงาน (OPEX) ไตรมาส 3/2565 อยู่ที่ 210.68 ล้านบาท เพิ่มขึ้น 39.94% จากไตรมาส 3/2564 ที่ 150.55 ล้านบาท และเพิ่มขึ้น 8.75% จากไตรมาส 2/2565 ที่ 193.72 ล้านบาท เนื่องจากค่าใช้จ่ายการติดตามหนี้ที่เพิ่มสูงขึ้น อัตราส่วนค่าใช้จ่ายจากการดำเนินงานอื่นต่อรายได้จากการดำเนินงานสุทธิ (Cost to Income Ratio) ไตรมาส 3/2565 อยู่ที่ 23.4% เพิ่มขึ้นเมื่อเทียบกับไตรมาส 2/2565 ที่ 22.1% และเทียบกับไตรมาส 3/2564 ที่ระดับ 17.3% อัตราส่วนหนี้ที่ไม่ก่อให้เกิดรายได้ต่อสินเชื่อรวม (NPL Ratio) ไตรมาส 3/2565 อยู่ที่ 2.33% ลดลงจากไตรมาส 2/2565 ที่ 2.38% ซึ่งเป็นระดับที่ไม่น่ากังวล ส่วนอัตราส่วนเงินสำรองที่มีต่อหนี้ที่ไม่ก่อให้เกิดรายได้ (NPL Coverage Ratio) ไตรมาส 3/2565 อยู่ที่ 117% ซึ่งเป็นระดับที่แข็งแกร่ง และเท่ากับไตรมาส 2/2565 อัตราส่วนค่าใช้จ่ายด้านเครดิต (Credit Cost) ไตรมาส 3/2565 อยู่ที่ 0.93% เพิ่มขึ้นจากไตรมาส 2/2565 ที่ระดับ 0.56% จากการตั้งสำรองหนี้ที่สูงขึ้นรองรับการขยายตัวของพอร์ตสินเชื่อและสถานการณ์ที่ไม่แน่นอน
THANI คาดว่ายอดจำหน่ายรถบรรทุกใหม่ปี 2565-2566 จะเพิ่มขึ้น 10% ต่อปี สู่ระดับ 2.3 หมื่นคัน และ 2.5 หมื่นคัน ตามลำดับ ช่วยหนุนยอดสินเชื่อเช่าซื้อรถบรรทุกของ THANI ให้เติบโตต่อเนื่องในปี 2566 ขณะที่แนวโน้มสินเชื่อเช่าซื้อรถยนต์หรูและบิ๊กไบค์จะเติบโตต่อเนื่อง เพราะกลุ่มลูกค้ามีรายได้สูงได้รับผลกระทบจากเศรษฐกิจผันผวนที่จำกัด
บล.ฟินันเซีย ไซรัส คาดว่ากำไรสุทธิไตรมาส 4/2565 ของ THANI จะเพิ่มขึ้นทั้งเทียบไตรมาส 3/2565 และเทียบไตรมาส 4/2564 เนื่องจาก 1.คุณภาพสินทรัพย์ที่แข็งแกร่ง 2.เป็นช่วงไฮซีซั่นของการปล่อยสินเชื่อรถบรรทุก และเชื่อว่าราคาหุ้นปัจจุบันยังไม่สะท้อนผลการดำเนินงานที่คาดว่าจะดีขึ้นในไตรมาสต่อไป
สำหรับการประเมินมูลค่า (Valuation) หุ้น THANI ราคาปัจจุบัน (ราคาปิดวันที่ 15 ธ.ค. 2565 ที่ 4.20 บาท) ซื้อขายกันที่ P/E 13.01 เท่า ต่ำกว่าค่าเฉลี่ย P/E กลุ่มเงินทุนและหลักทรัพย์ที่ 21.28 เท่า ส่วนค่า P/BV ของหุ้น THANI อยู่ที่ 2.01 เท่า ต่ำกว่าค่าเฉลี่ยของกลุ่มเงินทุนและหลักทรัพย์ที่ 2.51 เท่า
…
รายชื่อผู้ถือหุ้นใหญ่
รายชื่อกรรมการ
1.นายวิรัตน์ ชินประพินพร ประธานกรรมการ 2.นายโกวิท รุ่งวัฒนโสภณ ประธานกรรมการบริหาร, กรรมการผู้จัดการ, กรรมการ 3.นายสมเจตน์ หมู่ศิริเลิศ กรรมการ 4.น.ส.สุวรรณภา สุวรรณประทีป กรรมการ 5.นายกำธร ตันติศิริวัฒน์ กรรมการ 6.นายสรศักย์ ชยารักษ์ กรรมการ 7.นายพิชัย กิจอิทธิ กรรมการ 8.นายถกล นันธิราภากร กรรมการอิสระ, ประธานกรรมการตรวจสอบ 9.นายสุรพล สติมานนท์ กรรมการอิสระ, กรรมการตรวจสอบ 10.นายวราวุธ วราภรณ์ กรรมการอิสระ, กรรมการตรวจสอบ 11.นายสุวิทย์ อรุณานนท์ชัย กรรมการอิสระ, กรรมการตรวจสอบ 12.นางนารี บุญธีรวร กรรมการอิสระ, กรรมการตรวจสอบ